Ατομικά  και  Κοινωνικά  Δικαιώματα – Πρακτικά και υποδείξεις
Γενική υπόδειξη: καλό είναι να μην ξεκινάμε κατευθείαν με τα άρθρα του Συντάγματος που πιστεύουμε ότι απαντούν στο πρακτικό, αλλά να κάνουμε πρώτα μια σύντομη διευκρίνιση για το ποιες από τις έννοιες της εκφώνησης χρήζουν ερμηνείας και ανάλυσης. Μετά απ’ αυτό, αρχίζουμε να παραθέτουμε τα ζητήματα που τίθενται, θεματικά (π.χ. «άπτεται της ελευθερίας του λόγου») , μετά τα άρθρα, την ενδεχόμενη μεταξύ τους σύγκρουση, και την πιθανή λύση που σκεφτόμαστε.
Ειδικά ο Δρόσος σημείωσε:
1)Να μην αρκεστούμε στο πρώτο δικαίωμα που μας χτυπήσει στο μάτι, επειδή το έχουμε κάνει εργασία, επειδή το διαβάσαμε καλά, επειδή το γουστάρουμε κλπ αλλά να σιγουρευτούμε ότι όντως αυτό είναι που ταιριάζει.
 2) Ότι θα προτιμούσε, αν φτάσουμε σε σημείο που δε μπορούμε να αναλύσουμε κι άλλο, να γράψουμε κάτι του στιλ «λόγω της πολυπλοκότητας του θέματος, δε μπορώ να προχωρήσω σε περαιτέρω ανάλυση», παρά να γράφουμε χίλια δυο άσχετα.
Πρακτικό 1 (του Δρόσου)
Ψηφίζεται νόμος ο οποίος προβλέπει τιμωρία φυλάκισης ως 6 μηνών, ή χρηματική ποινή, ή και τα δυο, για όποιον αμφισβητήσει τη γενοκτονία των Ποντίων.
Αξιολογήστε: είναι συνταγματικός ο νόμος?
Απάντηση: 

1η έννοια προς διευκρίνιση ( γενοκτονία. Π.χ. είναι ό,τι ορίζεται ως γενοκτονία απ τον ΟΗΕ, κατόπιν ιστορικής έρευνας κλπ. Πρέπει πάντως να συνιστά αδιαμφισβήτητο ιστορικό γεγονός.

2η έννοια προς διευκρίνιση ( Πόντιοι. Θα μπορούσε να σημαίνει Έλληνες του Πόντου, αλλά θα μπορούσε και να σημαίνει κάτοικοι του Πόντου, δηλ. να επεκτείνεται και σε άλλα έθνη, εκτός των Ελλήνων. 
1ο ζήτημα που τίθεται ( ελευθερία λόγου και έκφρασης – τι μπορεί να περιλαμβάνει και τι να αφήνει απ’ έξω
2ο ζήτημα ( η συνταγματικότητα ενός τέτοιου νόμου.
Κατά το Σ. § 14, «ο νόμος μπορεί να περιορίζει την ελευθερία του λόγου». Ξεκάθαρη η επιφύλαξη υπέρ του νόμου, όμως μπορεί ο νόμος αυτός να περιοριστεί? ( Ναι, μπορεί – ωστόσο οι περιορισμοί πρέπει κι αυτοί, με τη σειρά τους, να μην είναι ανεξέλεγκτοι αλλά περιορισμένοι. 
Αναγκαίος κι ο προσδιορισμός του περιεχομένου του λόγου που συνδέεται με την άποψη που έχω εγώ για το ιστορικό γεγονός. Η ιστορική άποψη, επιδέχεται αμφισβήτησης, ή μήπως όχι, καθότι η προέλευσή της είναι επιστημονική? Ως εκ τούτου, η επιστήμη αξιοποιείται ως θεσμική εγγύηση, ή μήπως συνιστά δικαίωμα?
Καταλήγουμε στο συμπέρασμα πως ο νόμος είναι ξεκάθαρα αντισυνταγματικός. Οποιαδήποτε ιδέα διατυπώνεται μπορεί να δυσαρεστήσει κάποιον – θα ήταν ανορθολογικό βάσει νόμου να περιορίζονται οι ιδέες, ακόμα κι αν αυτές αμφισβητούν την επιστήμη. (Τσακυράκης : “θα καταλήγαμε όλοι μουγκοί”)
Πρακτικό 2 (του Σπυρόπουλου)
Έστω ότι ψηφίζεται νόμος που απαιτεί απ’ τους πολίτες να δώσουν το 20% των καταθέσεών τους στις τράπεζες, και απαγορεύει να υπάρχουν χρήματα στα σπίτια (γίνεται δήλωση εκ της κυβέρνησης ότι τα χρήματα «θα επιστραφούν σε 2 χρόνια»). Είναι ο νόμος συνταγματικός? 
Απάντηση

Χρειάζεται αναφορά στα διάφορα κείμενα που προστατεύουν την ιδιοκτησία, όπως και διάκριση της έννοιας αυτής απ’ την έννοια της περιουσίας (κατά βάση να προσδιορίσουμε πως η ιδιοκτησία είναι ενοχικό δικαίωμα, ενώ η περιουσία εμπράγματο).
Ενδεικτικά, μπορούμε να αναφέρουμε το Σ. § 17, την ΕΣΔΑ και το 1§1 του Πρώτου Πρόσθετου Πρωτοκόλλου της ΕΣΔΑ, όπως και σχετικές αποφάσεις του Αρείου Πάγου. Με βάση αυτά, η ιδιοκτησία συνιστά περιουσιακό δικαίωμα που στηρίζεται σε προστασία τέτοια, που δεν επιτρέπει στο νόμο να την αγνοήσει.

Απ’ την άλλη βέβαια, υπάρχει το Σ.§ 106, που αναφέρεται στη δημόσια ωφέλεια και χάριν αυτής επιτρέπει κρατικοποιήσεις, με ένα μηχανισμό που θυμίζει αυτόν της απαλλοτρίωσης. 

( Γενικά, πρόκειται για μέτρο μάλλον αντισυνταγματικό, μια κι είναι πολύ ισχυρή η προστασία του απ’ το Σύνταγμα και το ΠΠΠ της ΕΣΔΑ. Ωστόσο, είναι δυνατόν ως επιχείρημα για τη συνταγματικότητά του και άρα την εφαρμογή του να αξιοποιηθεί το Σ. 4§5, που προβλέπει συνεισφορά όλων των Ελλήνων στα δημόσια βάρη.
Πρακτικό 3 (Σπυρόπουλος)

Έστω ότι ψηφίζεται νόμος για μείωση των συντάξεων κατά 30%, από κρατήσεις των ίδιων των συνταξιούχων.  Είναι συνταγματικός ο νόμος?

Απάντηση

Διάκριση μεταξύ του ιδιοκτήτη του ποσού και του φορέα του δικαιώματος ( απ τη μία, το ταμείο κάθε συνταξιούχου είναι ο ιδιοκτήτης των παρακρατήσεων. Ο συνταξιούχος απ’ την άλλη, είναι ο φορέας του δικαιώματος ιδιοκτησίας, και έχει την προσδοκία της ιδιοκτησίας αυτής. 

Κατά Τσακυράκη: «η υποχρεωτικότητα συνεπάγεται πως η αξίωση που έχεις επί ενός δικαιώματος παραμένει η ίδια».

Αναγκαία και η αποσαφήνιση αν το δικαίωμα στη σύνταξη έχει ως βάση το ιδιοκτησιακό δικαίωμα. Κατά Δρόσο, το δικαίωμα που θίγεται εδώ δεν είναι τόσο ιδιοκτησιακό. Θίγεται κυρίως το δικαίωμα να λαμβάνω ένα minimum ποσό ως σύνταξη, που συνιστά περισσότερο μια κοινωνική παροχή. Όσο όμως το δικαίωμα αυτό το απολαμβάνω, ακόμα και κατά τι περιορισμένο, δε μπορούμε να μιλήσουμε για παραβίαση του. Ενδεχομένως να χαρακτηριζόταν έτσι ένας νόμος που θα μείωνε τις συντάξεις π.χ. κατά 30%. Προς το παρόν, μάλλον κινείται στα όρια του επιτρεπτού – αν και χωρούν αμφισβητήσεις.
Πρακτικό 4 (Τσακυράκης)

Είμαι χάλια ψυχολογικά, ακούω κι ένα θλιβερό τραγούδι, κι αυτό με μελαγχολεί τόσο, που αυτοκτονώ. Η σύζυγός μου κάνει μήνυση στον καλλιτέχνη, αφού τον θεωρεί ηθικό αυτουργό της αυτοκτονίας μου. Είναι δυνατόν να καταδικαστεί ο καλλιτέχνης?

Απάντηση

Η κυρίαρχη έννοια εδώ είναι η προστατευόμενη στο Σ. § 16 ελευθερία της τέχνης. Το τραγούδι είναι ξεκάθαρα άσχετο με την αυτοκτονία μου, αφού απευθύνεται σε μια πλατιά μάζα, ένα ευρύ κοινό, όχι εμένα συγκεκριμένα. Σε κάθε μορφή τέχνης, καθένας μπορεί να ερμηνεύσει ένα έργο με διαφορετικό τρόπο, και προφανώς να επεξεργαστεί τα μηνύματά του κριτικά. Δεν είναι λόγος για περιορισμό της ελευθερίας του καλλιτέχνη το πώς ερμηνεύει το μήνυμά του ένα άτομο μεμονωμένα. Άρα, ο καλλιτέχνης δε θα καταδικαστεί.
